by Specialist Writer 14th February 2019, 9:01 am 25 Views 0 Comments
Die eerste veiling van die 2019 somerverkoopseisoen het met goeie mededinging van alle kopers afgeskop.
Alhoewel die aanbieding van die eerste veiling altyd varieer in gehalte en lengte, het die kopers aktief meegeding om die klein hoeveelheid sybokhaar wat aangebied was. Die fyner kant van die aanbieding het duurder verhandel terwyl die sterker tipes goedkoper was.
Die gemiddelde markaanwyser het onveranderd gesluit op R278,98/kg terwyl die gemiddelde markaanwyser van fyn grootbokhaar met 2,6% gedaal het om op R278,56/kg te sluit. Die gemiddelde aanwyser van sterk grootbokhaar het 3,1% goedkoper op R267,38/kg gesluit. Geen prysvergelykings is gemaak vir die kleinbokkies en jongbok segmente van die aanbod nie.
Die volgende veiling van die 2019 somer verkoopseisoen sal op 5 Maart 2019 plaasvind.
Previous article Takel die berge en dale met hierdie nutsvoertuie!
Next article Bayer bring die saadwêreld na Secunda